Борис Младенов-Young
Картини от една изложба…

chitanka.info

на Л. Д.

Феерия от багри и позлата,

по-пъстра от небесната дъга,

една фиеста пищна и богата

на тържествуващата красота.

Невидимата мрежа на ефира,

окъпана от слънцето блести,

от всеки кът живот кипи, пулсира

и всичко тръпне, пее и звъни.

Минавам омагьосан край поляни

сред девствени тропически гори,

привет ми пращат вейки и лиани

и лилии от бисерни води.

Художничката идва и ме пита:

„Коя от тез картини си избра?“

Омаян от наслада и възхита,

„Не знам — отвръщам — всички! До една!“

Хармония от багри и позлата…

О, Боже, ако съществува Рай,

той не е там, при Тебе, в небесата,

а в островите дивни на Хавай!

София — 1976 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.